99. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ  ΚΑΙ  ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 50833 της 11/20 Νοεμ. 1997 ( ΦΕΚ Β΄ 1025) Καθορισμός ποσών στεγαστικών δανείων, ύψους επιτοκίων και λοιπών όρων χορήγησης, από το πρόγραμμα του Ειδικού Στεγαστικού Ανακυκλούμενου Κεφαλαίου (ΕΣΑΚ), για υπαλλήλους του ΟΕΚ δικαιούχους των παροχών του. Έχοντας υπόψη: 1.Τις διατάξεις του Ν. Δ. 2963/1954 «Περί ιδρύσεως Αυτονόμου Οργανισμού Εργατικής Κατοικίας». 2.Τις διατάξεις του Κανονισμού «Περί προϋποθέσεων παροχής κατοικίας και δανείων υπό του ΟΕΚ». 3.Τις διατάξεις του άρθρ. 2 του Νόμ. 1849/89 «Επέκταση και Συμπλήρωση των στεγαστικών προγραμμάτων του Οργανισμού Εργατικής Κατοικίας και άλλες διατάξεις» ( ΦΕΚ 113/τ. Α΄ /8.5.1989). 4.Την αριθ. 450305/2. 4. 1991 απόφαση των Υπουργών Εθνικής Οικονομίας, Οικονομικών και Εργασίας «Περί εφαρμογής προγράμματος δανειοδοτήσεως με τη σύσταση Ειδικού Στεγαστικού Ανακυκλούμενου Κεφαλαίου (Ε.Σ.-Α.Κ.)». 5.Την αριθ.50123/21.2.1995 απόφαση του Υπουργού Εργασίας «περί τροποποιήσεως της αριθ. 53126/1.10.1986 υπουργικής απόφασης». 6.Την αριθ. 50188/26. 2. 1997 απόφαση των Υπουργών Εθνικής Οικονομίας, και Οικονομικών και Εργασίας και Κοινωνικών Ασφαλίσεων «Καθορισμός ποσών στεγαστικών δανείων, ύψους επιτοκίων και λοιπών όρων χορήγησης, από το πρόγραμμα του Ειδικού Στεγαστικού Ανακυκλούμενου Κεφαλαίου (ΕΣΑΚ), για υπαλλήλους του ΟΕΚ δικαιούχους των παροχών του». 7.Το αριθ. 32689/9821 από 9 Οκτ. 1997 έγγραφο του Ο.Ε.Κ., με το οποίο μας υπέβαλε απόσπασμα πρακτικού της αριθ. 68/6. 10. 1997 συνεδριάσεως του Διοικητικού του Συμβουλίου. 8.Τις διατάξεις του άρθρ. 27 του Νόμ. 2081/1992 και 29Α του Νόμ. 1558/1985 και ότι από τις διατάξεις της απόφασης αυτής προκαλείται δαπάνη σε βάρος του Προϋπολογισμού του Ο.Ε.Κ., το ύψος της οποίας δεν είναι δυνατό να προσδιορισθεί. 9.Τη διάταξη του άρθρ. 22 του Νόμ. 2362/1995 «Περί Δημοσίου Λογιστικού, Ελέγχου των δαπανών του Κράτους και άλλες διατάξεις», αποφασίζουμε: 1.Τροποποιούμε την αριθ. 50188/26.2.1997 απόφασή μας και καθορίζουμε τα ποσά των στεγαστικών δανείων που θα χορηγούνται από (Μετά τη σελ. 68,938) Σελ. 68,939 Τεύχος 1293-Σελ. 93 Οργανισμός Εργατικής Κατοικίας 15.Β.β.98-99 το πρόγραμμα του Ειδικού Στεγαστικού Ανακυκλούμενου Κεφαλαίου (ΕΣΑΚ) σε υπαλλήλους του ΟΕΚ δικαιούχους των παροχών του καθώς και τους λοιπούς όρους χορήγησης, όπως παρακάτω: α)Μέχρι 13.000.000 δρχ. για μεμονωμένα άτομα ή οικογένεια χωρίς παιδιά. β)Εφόσον οι δικαιούχοι έχουν προστατευόμενο παιδί, το βασικό ποσό των 13.000.000 δρχ. προσαυξάνεται κατά 1.000.000 δρχ. για κάθε προστατευόμενο παιδί απεριορίστως. 2.Τα ανωτέρω ποσά θα χορηγηθούν σε όσους δικαιούχους υπογράψουν δανειακή σύμβαση μετά τη δημοσίευση της απόφασης αυτής στην Εφημερίδα της Κυβερνήσεως. 3.Το ύψος του δανείου δεν μπορεί να υπερβαίνει την αξία της κατοικίας την αναγραφόμενη στο αγοραστικό συμβόλαιο, σε περίπτωση δε ανέγερσης κατοικίας την απαιτούμενη δαπάνη, η οποία εξάγεται ως γινόμενο της επιφάνειας της κατοικίας επί την τιμή ανά Μ2, η οποία έχει καθορισθεί ή θα καθορίζεται κάθε φορά με απόφαση του Δ.Σ. του ΟΕΚ. 4.Τα ποσά των δανείων θα χορηγούνται στο σύνολό τους έντοκα υπέρ του δανειστού ΟΕΚ με ετήσιο επιτόκιο που καθορίζεται ως εξής: α)8% για μεμονωμένα άτομα ή οικογένεια χωρίς παιδιά, β)6% για δικαιούχους με 1 προστατευόμενο παιδί, γ)4% για δικαιούχους με 2 προστατευόμενα παιδιά, δ)2% για δικαιούχους με 3 προστατευόμενα παιδιά και άνω. 5.Όσοι εκ των δικαιούχων έχουν προστατευόμενο μέλος με μόνιμη αναπηρία ποσοστού 67% και άνω δανειοδοτούνται όσον αφορά το ποσό του δανείου και το επιτόκιο σύμφωνα με την αμέσως επόμενη κατηγορία από την ανωτέρω σειρά. 6.Η εξόφληση των χορηγουμένων δανείων θα γίνεται σε 25 χρόνια και θα αρχίζει ένα χρόνο μετά τη λήξη της πρώτης δόσης του δανείου όταν πρόκειται για οικοδόμηση κατοικίας ή ένα εξάμηνο μετά τη λήξη του δανείου όταν πρόκειται για αγορά κατοικίας. Κατά την ως άνω περίοδο χάρητος θα καταβάλλεται υπό των δανειοληπτών μόνο ο τόκος. 7.Τα ποσά θα εξοφλούνται σε συνεχείς εξαμηνιαίες ισόποσες τοκοχρεωλυτικές δόσεις. Η κάθε δόση θα αποτελείται από κεφάλαιο και από τόκους που θα αντιστοιχούν στο άληκτο κεφάλαιο, και θα προσαυξάνεται με τέλη χαρτοσήμου επί των τόκων της δόσης σύμφωνα με τις κείμενες διατάξεις ή κάθε άλλο φόρο ή τέλος που τυχόν θα επιβληθεί. Αν δεν εξοφληθεί εμπρόθεσμα ή ληξιπρόθεσμη δόση, καταβάλλεται ο νόμιμος τόκος υπερημερίας. Σελ.68,940 Τεύχος 1293-Σελ. 94 8.Όσον αφορά τον τύπο και το μέγεθος των κατοικιών που αγοράζονται ή οικοδομούνται με το δάνειο καθώς και τους λοιπούς όρους χορήγησης των δανείων εφαρμόζονται τα οριζόμενα στις αριθ. 53126/1. 10. 1986, 50123/21.2.1995 αποφάσεις του Υπουργού και του Υφυπουργού Εργασίας. 9.Κατά τα λοιπά ισχύουν τα οριζόμενα στην 50305/2.4.1991 απόφασή μας. 15.Β.β.99 Οργανισμός Εργατικής Κατοικίας